ประเมินสถานการณ์ รักษาแผลไหม้ระดับแรก จัดการกับแผลไหม้ระดับที่ 3 และแผลไหม้ที่รุนแรง รักษาแผลไหม้ระดับที่ 2
เมื่อแผลไหม้เกิดขึ้น ให้หยุดในสิ่งที่คุณกำลังทำในทันที ทำให้ทุกสถานการณ์ปลอดภัยด้วยการดับเปลวไฟหรือเตาใดๆ เพื่อที่จะได้ไม่มีใครบาดเจ็บ หากมันมีไฟที่ไม่สามารถควบคุมได้ ให้ออกมาจากบริเวณนั้นให้เร็วที่สุดเท่าที่เป็นไปได้และโทรแจ้งเหตุฉุกเฉิน  หากเป็นแผลไหม้ที่เกิดจากสารเคมี ให้หยุดและทำความสะอาดบริเวณนั้นเพื่อความปลอดภัย ขจัดสารเคมีออกจากผิวหนังของคุณเท่าที่เป็นไปได้ ใช้แปรงแห้งๆ สำหรับสารเคมีแห้งๆ หรือล้างแผลไหม้ใต้น้ำเย็น  หากเป็นแผลไหม้ที่เกิดจากไฟฟ้า ให้ปิดต้นกำเนิดของกระแสไฟฟ้าและออกมาจากสายไฟใดๆ หากไฟนั้นไม่สามารถควบคุมได้ ให้โทรหา 911 (เบอร์ฉุกเฉินทั่วประเทศ) เพื่อแจ้งหน่วยดับเพลิงให้มายังพื้นที่ของคุณ โทรศัพท์หาศูนย์พิษวิทยา หากคุณไม่แน่ใจว่าสารเคมีนั้นจะทำให้เกิดผลข้างเคียงอื่นๆ หรือไม่ สำหรับแผลไหม้ที่เกิดจากไฟฟ้า ให้โทรหา 911 หากสายไฟยังมีกระแสไฟฟ้าอยู่ หรือหากแผลไหม้เกิดจากสายไฟฟ้าแรงสูงหรือฟ้าผ่า  หากคุณไม่แน่ใจว่าสายไฟนั้นมีกระแสไฟฟ้าอยู่ อย่าสัมผัสมันโดยตรง ให้สัมผัสเมื่อมันเป็นวัสดุที่ไม่นำกระแสไฟฟ้า เช่น แผ่นไม้แห้งๆ หรือพลาสติก  ผู้ที่มีแผลไหม้จากกระแสไฟนั้นควรไปขอความช่วยเหลือจากแพทย์เสมอ เพราะกระแสไฟอาจจะมีผลกับการเปลี่ยนพลังงานทางกายภาพของแสงไปเป็นพลังไฟฟ้า (electrical impulses) ตามธรรมชาติของร่างกายและทำให้เกิดอาการข้างเคียงรุนแรงได้ ดูที่บริเวณที่ไหม้ของมือเพื่อประเมินความบาดเจ็บ จดตำแหน่งของแผลไหม้ที่อยู่บนมือ ดูที่ลักษณะของแผลไหม้และจดลักษณะที่เจาะจง นี่จะช่วยคุณตัดสินใจได้ว่าคุณมีแผลไหม้อยู่ในระดับไหน แผลไหม้นั้นแบ่งเป็นแผลไหม้ระดับแรก ระดับที่ 2 และระดับที่ 3 ขึ้นอยู่กับว่าแผลไหม้นั้นลึกแค่ไหน สำหรับแผลไหม้ระดับแรกนั้นเป็นประเภทที่เบาที่สุด ส่วนแผลไหม้ระดับสามนั้นเป็นประเภทที่ร้ายแรงที่สุด ระดับของแผลไหม้ที่ต่างกันก็ใช้วิธีรักษาที่ต่างกัน  หากแผลไหม้นั้นอยู่ที่ฝ่ามือ คุณควรไปขอความช่วยเหลือจากแพทย์ทันที แผลไหม้ที่ฝ่ามือนั้นจะทำให้พิการในระยะยาวได้  หากคุณมีแผลไหม้ที่อยู่รอบนิ้วใดนิ้วหนึ่งหรือหลายๆ นิ้ว (circumferential burn) ให้ไปพบแพทย์ทันที แผลไหม้ประเภทนี้จะจำกัดการไหลเวียนของเลือดและในกรณีที่รุนแรงก็จะต้องตัดนิ้วออกหากไม่ได้รับการรักษา แผลไหม้ระดับแรกนั้นจะส่งผลกระทบแค่ชั้นบนสุดของผิวหนัง แผลไหม้ระดับแรกนั้นจะบวมเล็กน้อยและแดง มันจะเจ็บด้วย เมื่อคุณกดไปที่ผิวหนัง มันจะกลายเป็นสีขาวสักพักหลังจากที่คุณคลายที่กดออก หากแผลไหม้ไม่ได้พุพองหรือเป็นแผลเปิด แต่แค่ทำให้ผิวหนังบริเวณนั้นแดง นั้นก็แปลว่าแผลของคุณเป็นแผลไหม้ระดับแรก  หากแผลไหม้ระดับแรกนั้นครอบคลุมทั้งมือและหน้าหรือทางเดินหายใจ บริเวณส่วนใหญ่ของมือ ขา ขาหนีบ และสะโพก หรือเหนือข้อต่อส่วนใหญ่ การไปพบแพทย์เป็นสิ่งที่แนะนำ แผลไหม้แดดนั้นเป็นแผลไหม้ระดับแรกที่พบกันทั่วไปหากไม่มีอาการพุพองร่วมด้วย หากคุณะบุว่าแผลของคุณเป็นแผลไหม้ระดับแรกยึดจากความรู้สึกและลักษณะของมัน ให้ใจเย็นๆ และไปที่อ่างล่างหน้าอย่างรวดเร็ว ให้มือหรือแขนอยู่ใต้ก๊อกน้ำและเปิดน้ำเย็นไหลผ่านเป็นเวลา 15-20 นาที นี่จะช่วยนำความร้อนออกจากผิวหนังและจะช่วยลดการอักเสบ  คุณอาจจะใช้ชามใส่น้ำเย็นและจุ่มบริเวณที่ไหม้ลงไปในชามเป็นเวลา 2-3 นาที นี่จะช่วยขจัดความร้อนออกไปจากผิวหนัง ลดการอักเสบ และป้องกันแผลเป็นได้เท่าที่เป็นไปได้ อย่าใช้น้ำแข็งเพราะว่าความเย็นจะกัดผิวที่บริเวณผิวหนังที่ไหม้หากทิ้งน้ำแข็งไว้ที่ผิวหนังนานเกินไป นอกจากนี้หากผิวหนังรอบแผลไหม้มีน้ำแข็งอยู่ มันอาจจะเสียหายได้  คุณไม่ควรทาเนยหรือเป่าลมไปที่แผลไหม้ วิธีเหล่านี้ไม่ช่วยและจะเพิ่มโอกาสที่จะติดเชื้อ แผลไหม้นั้นจะทำให้เกิดอาการบวมซึ่งจะทำให้เครื่องประดับที่อยู่ตรงมือที่มีแผลไหม้นั้นคับหรือจะยับยั้งการไหลเวียนของเลือดที่เหมาะสมหรือจะจมไปในผิวหนัง ดังนั้น จึงควรถอดเครื่อประดับใดๆ ก็ตามออกที่อยู่บนมือที่ไหม้ เช่น แหวน หรือกำไล หากคุณมีว่านหางจระเข้ ให้ดึงใบด้านล่างออก 1 ใบใกล้ๆ กับตรงกลางของลำต้น หั่นที่ลำต้น บิออกตามแนวกว้างของใบ และใช้เจลว่านหางจระเข้ทาโดยตรงที่แผลไหม้ มันจะช่วยทำให้รู้สึกเย็นบรรเทาอย่างทันที ซึ่งก็เป็นการบรรเทาที่ดีสำหรับแผลไหม้ระดับแรก  หากคุณไม่มีว่านหางจระเข้ คุณสามารถใช้เจลว่านหางจระเข้ 100% ที่ซื้อมาจากร้านค้า อย่าทาว่านหางจระเข้บนแผลเปิด ยาแก้ปวดที่สามารถซื้อได้ตามร้านขายยาเช่น อะเซตามิโนเฟน (Tylenol) นาพร็อกเซน (Aleve) หรือไอบูโพรเฟน (Advil, Motrin) นั้นถือว่าผลอดภัยหากใช้ในระยะสั้นๆ แผลไหม้นั้นอาจจะแย่ลงในเวลา 2-3 ชั่วโมง หลังจากที่ล้างและรักษาแผลไหม้แล้ว ก็ควรตรวจดูที่แผลไหม้เพื่อให้แน่ใจว่ามันจะไม่กลายเป็นแผลไหม้ระดับ 2 หากมันได้เพิ่มความรุนแรงขึ้น ควรไปให้แพทย์รักษา แผลไหม้ใดๆ ก็ตามนั้นสามารถเป็นแผลไหม้ที่รุนแรงได้หากมันอยู่เหนือข้อต่อหรือครอบคลุมพื้นที่ส่วนใหญ่ของร่างกาย มันยังเป็นแผลไหม้ที่รุนแรงหากผู้ที่มีแผลไหม้นั้นมีอาการแทรกซ้อนเกี่ยวกับสัญญาณชีพหรือความลำบากในการทำกิจกรรมปกติเพราะว่าแผลไหม้ แผลไหม้ประเภทนี้ควรได้รับการรักษาเหมือนกับแผลไหม้ระดับที่ 3 ด้วยการไปพบแพทย์ทันที หากแผลไหม้ของคุณมีเลือดออกหรือดูมีสีดำเล็กน้อย คุณก็อาจจะมีแผลไหม้ระดับที่ 3 แผลไหม้ระดับที่ 3 นั้นจะไหม้ลึกในผิวหนังทุกชั้นตั้งแต่ ผิวหนังชั้นกำพร้า หนังแท้ และไขมันที่อยู่ข้างใต้ แผลไหม้ประเภทนี้อาจจะมีสีขาว น้ำตาล เหลือง หรือสีดำ ผิวหนังนั้นจะดูแห้งหรือดูเหมือนหนังสัตว์ มันจะไม่เจ็บเท้าแผลไหม้ระดับแรกและระดับที่ 2 เพราะว่าต่อมประสาทนั้นเสียหายหรือถูกทำลายไปแล้ว แผลไหม้ประเภทนี้ต้องให้แพทย์รักษา อย่างทันที ให้โทรหาหน่วยฉุกเฉินหรือไปที่ห้องฉุกเฉิน  แผลไหม้ประเภทนี้อาจจะติดเชื้อได้และผิวหนังของคุณจะไม่กลับมาเป็นแบบเดิม  หากเสื้อผ้าของคุณติดอยู่กับแผลไหม้ อย่าดึงผ้าออก ให้ไปหาความช่วยเหลือทันที หากคุณหรือบางคนนั้นได้รับแผลไหม้ระดับที่ 3 ให้โทรศัพท์ไปที่เบอร์ 911 ทันที ขณะที่รอความช่วยเหลือจากหน่วยฉุกเฉิน ให้ตรวจดูว่าบุคคลนั้นที่มีแผลไหม้นั้นสามารถตอบสนองได้หรือไม่ การตอบสนองนั้นได้แก่การเขย่าผู้บาดเจ็บเบาๆ หากไม่มีการตอบสนอง ให้มองสัญญาณว่ามีการเคลื่อนไหวหรือการหายใจ หากเขาไม่หายใจ ให้เริ่มการทำ CPR หากคุณเคยได้รับการฝึก  หากคุณไม่รู้วิธีการทำ CPR คุณอาจจะขอให้ผู้จ่ายงานปฏิบัติการฉุกเฉินสอนให้ อย่าพยายามจะเปิดทางเดินหายใจหรือหายใจให้คนอื่นหากคุณไม่รู้วิธีการ CPR ให้พุ่งความสนใจไปที่การกดหน้าอกเท่านั้น  ให้ผู้บาดเจ็บนอนราบ ให้คุกเข่าข้างๆ บริเวณหัวไหล่ของผู้บาดเจ็บ วางแขนของคุณไปที่ตรงกลางหน้าอกและขยับที่หัวไหล่ของคุณให้มันมาอยู่ตรงที่เหนือมือของคุณ โดยให้แขนและข้อศอกตรง กดลงที่หน้าอกประมาณ 100 ครั้งต่อนาที ขณะที่คุณรอคนจากหน่วยฉุกเฉินมาถึง ให้ถอดเสื้อผ้าที่แน่นรัดและเครื่องประดับออก อย่าทำเช่นนี้หากเสื้อผ้าหรือเครื่องประดับนั้นติดแน่นอยู่ที่แผลไหม้ หากเป็นเช่นนี้ ให้ปล่อยมันไว้อย่างนั้นและรอความช่วยเหลือมาถึง การดึงมันออกจะทำให้ดึงผิวหนังออกมาและทำให้บาดเจ็บกว่าเดิม คุณควรทำให้ตัวเอง (หรือผู้ที่บาดเจ็บ) อบอุ่นเพราะแผลไหม้ที่รุนแรงนั้นสามารถทำให้คุณช็อคได้  อย่านำแผลไหม้ไปแช่น้ำเหมือนที่คุณทำกับแผลไหม้ที่ไม่รุนแรง นี่จะทำให้ร่างกายมีอุณหภูมิต่ำกว่าปกติ หากเป็นไปได้ ให้ยกแผลไหม้เหนือระดับของหัวใจเพื่อช่วยลดอาการบวม  อย่าให้ผู้ที่บาดเจ็บทานยาแก้ปวด คุณไม่ควรให้อะไรที่อาจจะเกี่ยวข้องกับการรักษาฉุกเฉิน  อย่าทำให้บริเวณที่พุพองแตกออก ขูดผิวหนังที่ตายแล้วออก หรือทาว่านหางจระเข้หรือ salve. หากเป็นไปได้ คุณควรลองพันแผลเพื่อที่มันจะได้ไม่ติดเชื้อ คุณจำเป็นต้องใช้บางอย่างที่จะไม่ติดกับแผล เช่น ผ้าก๊อซน้ำหนักเบา หรือผ้าพันแผลแบบชื้น หากผ้าพันแผลติดกับแผลเพราะความรุนแรงของแผลไหม้ ให้รอความช่วยเหลือจากหน่วยฉุกเฉิน คุณอาจจะใช้แรปพลาสติกก็ได้ หากใช้ชั่วคราวเป็นเวลาสั้นๆ แรปพลาสติกนั้นสามารถใช้งานได้ดีพอกับผ้าพันแผล มันจะช่วยป้องกันแผลและในขณะเดียวกันก็จะช่วยควบคุมการส่งผ่านถ่ายเทของสิ่งมีชีวิตภายนอกไปสู่ที่แผลไหม้ให้อยู่ในระดับต่ำ เมื่อคุณไปถึงที่โรงพยาบาล เจ้าหน้าที่จะเข้ามาดูแลอย่างรวดเร็วเพื่อให้แน่ใจว่าแผลไหม้จะได้รับการรักษาได้ดีที่สุด พวกเขาจะเริ่มฉีดยาเข้าเส้นเลือดดำเพื่อทดแทนการสูญเสียแร่อิเล็กทรอไลต์ในร่างกาย พวกเขาจะทำความสะอาดแผลซึ่งมันจะเจ็บมากๆ และเจ้าหน้าที่ก็อาจจะให้คุณใช้ยาแก้ปวด พวกเขาจะทาครีมหรือขี้ผึ้งที่แผลไหม้ และปิดมันอีกทีด้วยผ้าพันแผลที่ฆ่าเชื้อแล้ว หากจำเป็น พวกเขาจะทำให้บรรยากาศรอบตัวคุณนั้นอบอุ่นและชื้นเพื่อช่วยให้แผลไหม้หาย  พวกเขาอาจจะมีนักโภชนาการที่แนะนำเกี่ยวกับอาหารที่มีโปรตีนสูงเพื่อช่วยในการสมานของแผล หากจำเป็น แพทย์อาจจะพูดคุยเกี่ยวกับการการปลูกถ่ายผิวหนัง การปลูกถ่ายผิวหนังก็คือการที่คุณนำชิ้นของผิวหนังจากส่วนอื่นๆ ของร่างกายไปปิดที่บริเวณของแผลไหม้ ให้เจ้าหน้าที่ของโรงพยาบาลสอนวิธีการเปลี่ยนผ้าพันแผลเองที่บ้าน หลังจากที่มีของเหลวไหลซึมออกมา ก็ควรเปลี่ยนผ้าพันแผล แพทย์จะติดตามผลเรื่อยๆ เพื่อให้แน่ใจว่ามันสมานกันดี แผลไหม้ระดับ 2 นั้นจะรุนแรงกว่าแผลไหม้ระดับแรกเพราะว่ามันลึกผ่านผิวหนังชั้นกำพร้าและลงไปในผิวหนังชั้นที่อยู่ชั้นล่าง (หนังแท้) นี่ไม่ได้หมายความว่าจำเป็นต้องให้แพทย์รักษา แผลไหม้นั้นจะมีสีแดงเข้มและจะทำให้มีการพุพองบนผิวหนัง มันจะบวมกว่าและดูเป็นรอยด่างกว่าแผลไหม้ระดับแรก และจะมีผิวหนังที่แดงมากกว่านั้น มันอาจจะดูเปียกและเงา บริเวณที่ไหม้นั้นอาจจะมีสีขาวหรือไม่มีสี  หากแผลไหม้นั้นมีขนาดกว่า 3 นิ้ว ให้รักษาเหมือนแผลไหม้ระดับสามและไปพบแพทย์ทันที  สาเหตุทั่วไปของแผลไหม้ระดับ 2 ได้แก่การถูกน้ำร้อนลวก โดนไฟ หรือการสัมผัสวัตถุที่ร้อนมากๆ แผลไหม้แดดที่รุนแรง แผลไหม้จากสารเคมี และแผลไหม้จากกระแสไฟฟ้า แผลไหม้นั้นจะทำให้เกิดอาการบวมซึ่งจะทำให้เครื่องประดับที่อยู่ตรงมือที่มีแผลไหม้นั้นคับหรือจะยับยั้งการไหลเวียนของเลือดที่เหมาะสมหรือจะจมไปในผิวหนัง ดังนั้น จึงควรถอดเครื่องประดับใดๆ ก็ตามออกที่อยู่บนมือที่ไหม้ เช่น แหวน หรือกำไล การรักษาแผลไหม้ระดับที่ 2 นั้นแทบจะเหมือนกับการรักษาแผลไหม้ระดับแรก เมื่อมีแผลไหม้เกิดขึ้น ให้ไปที่อ่างน้ำอย่างรวดเร็วแต่ใจเย็น และวางให้มือหรือแขนอยู่ใต้น้ำเย็นเป็นเวลา 15-20 นาที นี่จะช่วยขจัดความร้อนออกไปจากผิวหนังและลดการอักเสบ หากมีอาการพุพอง อย่าไปทำให้มันแตก มันจะช่วยให้แผลสมาน การบีบเจาะมันจะทำให้ติดเชื้อและทำให้การสมานช้าลง อย่าทาเนยหรือใช้น้ำแข็งที่แผล นอกจากนี้ อย่าเป่าที่แผลไหม้เพราะมันจะเพิ่มโอกาสที่จะติดเชื้อ เพราะว่าแผลไหม้ประเภทที่ 2 นั้นได้ไหม้ลึกลงไปในผิวหนังชั้นที่ลึกกว่า ตวามเป็นไปได้สำหรับการติดเชื้อนั้นก็มีมากกว่า ให้ทาครีมฆ่าเชื้อไปที่บริเวณที่ไหม้ก่อนที่จะใช้ผ้าพันแผล Silver sulfadiazine (Silvadene) นั้นเป็นครีมฆ่าเชื้อที่ได้รับความนิยม และมันก็สามารถหาซื้อได้ตามร้านขายยาโดยไม่ต้องใช้ใบจ่ายยา ใช้ครีมเยอะๆ เพื่อที่มันจะได้ทำให้ผิวหนังบริเวณนั้นชุ่มชื้นเป็นเวลานานๆ หากแผลพุพองแตกออกเองหรือโดยบังเอิญ อย่าตื่นตระหนกไป ให้ทำความสะอาดด้วยสบู่อ่อนๆ และน้ำสะอาด ทาครีมฆ่าเชื้อและปิดแผลไหม้ด้วยผ้าพันแผลอันใหม่ ผ้าพันแผลสำหรับแผลไหม้นั้นควรเปลี่ยนทุกวันเพื่อช่วยป้องกันการติดเชื้อ ให้นำผ้าพันแผลอันเก่าออกและทิ้งไป ล้างแผลด้วยน้ำเย็น หลีกเลี่ยงการใช้สบู่ อย่าถูที่ผิวหนัง ปล่อยให้ทำไหลผ่านเป็นเวลา 2-3 นาที ซับให้แห้งด้วยผ้าขนหนูสะอาด ทาครีมสำหรับแผลไหม้ ยาฆ่าเชื้อ หรือว่านหางจระเข้ที่แผลไหม้เพื่อช่วยให้สมาน ปิดแผลด้วยผ้าพันแผลฆ่าเชื้ออันใหม่ เมื่อแผลหายหรือส่วนใหญ่หายแล้ว คุณก็ไม่จำเป็นต้องพันผ้าพันแผลต่อ การใช้น้ำผึ้งเพื่อรักษาแผลไหม้นั้นได้รับการสนับสนุนจากงานวิจัยหลายชิ้น แม้ว่าแพทย์จะถือว่ามันเป็นการรักษาทางเลือก ให้ใช้น้ำผึ้ง 1 ช้อนชาทาให้ทั่วแผล ให้นำน้ำผึ้งมาป้ายที่แผล น้ำผึ้งนั้นเป็นยาฆ่าเชื้อธรรมชาติและจะขจัดแบคทีเรียออกจากแผล แต่จะไม่ทำให้เกิดอันตรายกับผิวหนังอื่นๆ ที่ดีอยู่ น้ำผึ้งนั้นมีค่า PH ต่ำและมีความเข้มข้น (osmolarity) สูงซึ่งจะช่วยในการสมาน น้ำผึ้งสำหรับใช้ในการแพทย์นั้นเป็นสิ่งที่แนะนำแทนการใช้น้ำผึ้งที่คุณนำไปอบขนม  งานวิจัยได้เสนอว่าน้ำผึ้งอาจจะเป็นการรักษาทางเลือกที่ดีกว่าการจ่ายยา silver sulfadiazine   ควรเปลี่ยนผ้าพันแผลทุกวัน หากแผลมีของเหลวไหลออกมาบ่อย ก็ควรเปลี่ยนผ้าพันแผลให้บ่อยขึ้น หากไม่สามารถพันแผลได้ ให้ทาน้ำผึ้งซ้ำทุกๆ 6 ชั่วโมง มันจะช่วยทำให้แผลไหม้นั้นเย็นลงด้วย แผลไหม้นั้นอาจจะมีอาการแย่ลงเมื่อผ่านไป 2-3 ชั่วโมง หลังจากที่ล้างและรักษาแล้ว ให้ตรวจดูที่แผลไหม้เพื่อให้แน่ใจว่ามันจะไม่กลายเป็นแผลไหม้ระดับ 3 หากมันมีอาการรุนแรงขึ้น ควรไปให้แพทย์รักษาทันที ขณะที่แผลสมาน ให้ระวังสัญญาณหรืออาการของการติดเชื้อ เช่น มีของเหลวเหมือนหนองไหลซึมออกมาจากแผลไหม้ มีไข้ บวม หรือมีอาการแดงเพิ่มขึ้นที่ผิวหนัง หากมีอาการเหล่านี้ ควรไปพบแพทย์เพื่อรับการรักษา
รักษาสภาพแวดล้อมให้ปลอดภัย. โทรศัพท์เพื่อขอความช่วยเหลือ. ประเมินแผลไหม้ที่มือ. รู้ว่าเป็นแผลไหม้ระดับแรก. รักษาแผลไหม้ระดับแรก. ถอดเครื่องประดับออก. ทาว่านหางจระเข้หรือขี้ผึ้งสำหรับแผลไหม้. ทานยาแก้ปวดหากจำเป็น. ตรวจดูที่แผลไหม้. รู้ว่าเป็นแผลไหม้ที่รุนแรง. รู้ว่าเป็นแผลไหม้ระดับที่ 3. ตอบสนองกับสถานการณ์. ดูแลผู้บาดเจ็บที่มีแผลไหม้. พันแผล. เข้ารับการรักษาที่โรงพยาบาล. รู้ว่าเป็นแผลไหม้ระดับ 2 . ถอดเครื่องประดับออก. ล้างที่แผลไหม้. ทาครีมฆ่าเชื้อ. ทำความสะอาดแผลพุพองที่แตกออก. เปลี่ยนผ้าพันแผลอันใหม่ทุกวัน. ทำครีมน้ำผึ้งสูตรโฮมเมด. ตรวจดูที่แผลไหม้.
https://www.wikihow.com/Treat-a-Hand-Burn https://www.wikihow.com/Treat-a-Hand-Burn https://www.wikihow.com/Treat-a-Hand-Burn https://www.wikihow.com/Treat-a-Hand-Burn
Assessing the Situation Caring for a First-Degree Burn Dealing with Third-Degree and Major Burns Treating a Second-Degree Burn